Diari Oficial de la Generalitat Valenciana


Sumari del DOGV 9206, del 02-11-2021 (2021/11086)

RESOLUCIÓ de 27 d'octubre de 2021, de la consellera de Sanitat Universal i Salut Pública, per la qual s'acorda l'ampliació del termini màxim de resolució del procediment d'acreditació a sol·licitud de persona interessada per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11256


Data del document
:   27-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 27 d'octubre de 2021, de la consellera de Sanitat Universal i Salut Pública, per la qual s'acorda l'ampliació del termini màxim de resolució del procediment d'acreditació a sol·licitud de persona interessada per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana. [2021/11462]  
  
Mitjançant el Decret 145/2020, de 25 de setembre, del Consell, es va regular el procediment d'acreditació per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana.  
  
L'article 7.4 del citat decret estableix que «el termini màxim per a resoldre i comunicar la resolució serà de sis mesos».  
Havent-se habilitat el procediment telemàtic per a l'inici del procediment d'acreditació a sol·licitud de persona interessada el data 3 de maig de 2021, el termini màxim de resolució de les sol·licituds d'acreditació presentades telemàticament en aquesta mateixa data venç el pròxim dia 3 de novembre de 2021. Per això, atesa la complexitat de la gestió del procediment esmentat, tant pel volum d'instàncies presentades en un període temporal coincident, com per les dificultats tècniques relacionades amb la documentació a presentar i amb la disponibilitat de mitjans per al despatx d'aquests expedients, és procedent ampliar excepcionalment el termini màxim de resolució i notificació del procediment.  
Considerant que l'article 23.1 de la Llei 39/2015, d'1 d'octubre, del procediment administratiu comú de les administracions públiques, disposa que l'òrgan competent per a resoldre, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació. Aquest no podrà ser superior a l'establit per a la tramitació del procediment.  
En virtut de tot el que s'ha exposat, en exercici de la competència atribuïda per l'article 7.1 del Decret 145/2020, de 25 de setembre, del Consell, de regulació del procediment d'acreditació per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana, resolc:  
  
Primer  
Acordar l'ampliació en 6 mesos del termini màxim perquè la Conselleria de Sanitat Universal i Salut Pública dicte i comunique la resolució del procediment d'acreditació per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana.  
  
  
Segon  
La present resolució es publicarà en el Diari Oficial de la Generalitat Valenciana, a l'efecte de notificació a les persones interessades.  
  
De conformitat amb l'article 23.2 de la Llei 39/2015, d'1 d'octubre, del procediment administratiu comú de les administracions públiques, contra l'acord que resolga sobre l'ampliació de terminis, que haurà de ser notificat als interessats, no es pot interposar cap recurs.  
  
València, 27 d'octubre de 2021.- La consellera de Sanitat Universal i Salut Pública: Ana Barceló Chico.